## Billedkunstner Klaus Brage udstiller i Galleri Soli

## Fernisering lørdag den 5. november kl.13-17.

Det nye Galleri Soli på Peter Damsvej 70 i Sorø byder på en ny udstilling lørdag den 5. november 2016.

Klaus Brage (KB) er i halvtredserne og har været særdeles aktiv, især i de seneste år med sin grafik. Han har været meget glad for sort/hvidt, men eksperimenterer nu med farver.. Han er født i Sorø og sammen med sin Mai-Britt har han fået 7 børn. Derfor var der nogle år, hvor han ikke kunne hellige sig kunsten lige så intensivt som nu. Men kunsten blev ved med at spire i ham. Så da han endelig fik mere tid, blev hans inspiration helt overvældende.

Meget af hans produktion er abstrakt, men nogle dyr, især biller og fugle svæver med og giver liv til de grafiske tegninger. Han er autodidakt med stor fantasi og bruge Poscatuscher, en fin, professionel version af de kendte børnetuscher. Disse tuscher holder farven permanent, til forskel for de almindelige.

KB har udstillet mange steder på gallerier, i institutioner og virksomheder, også i København. Hans værker taler meget til de unge generationer. Lige nu også på det dejlige Galleri Lorien på Frederiksberg i København, som har en permanent samling af hans værker. Han sælger også gennem ”Kunstsamlingen”, som primært beskæftiger sig med salg af kunst via Nettet. De fik rettigheder til 10 af hans tegninger, som nu er til salg som nummererede litografier. De har startet en konkurrence via Face book, hvor præmien er 4 af hans billeder. Han er også på Instagram , hvor gallerier, kunsthandlere og anmeldere følger ham . Blandt andet den amerikanske anmelder Robert Brack, som skriver:” KB is especially talented. I love this work. Wonderful artist ”.

KB bor nu i Rejnstrup ved Fuglebjerg, men vil gøre noget godt for sin tidligere by ved at udstille hos Soli Madsen. Soli Madsen udstiller nye værker, også nogle tegnet med Poscatuscher, for første gang for hende, samt andre teknikker i hendes tit kosmiske stil, men også dynamiske malerier. Datteren Cecilia Madsen har også en permanent, sprudlende glasudstilling, som hun fornyer jævnligt. For alle tre kunstnere gælder det, at fantasien er sluppet løs og humoren spreder glæde. Udstillingen varer året ud. De nye åbningstider : tirs-onsdag, fredag og søndag, 13-17, samt efter aftale eller prøv klokken.

Med venlig hilsen

Galleri Soli

V/ Soli Madsen

Peter Damsvej 70

4180 Sorø